পূর্ব আজারবাইজন প্রদেশ
পূর্ব আজারবাইজন () ইরানের ৩০টি প্রদেশের একটি। প্রদেশটি ইরানের উত্তর-পশ্চিম প্রান্তে অবস্থিত। আর্মেনিয়া ও আজারবাইজানের সাথে এর সীমান্ত আছে। এছাড়াও ইরানের আর্দাবিল, পশ্চিম আজারবাইজান ও জানজান প্রদেশের সাথে এর সীমান্ত আছে। এই প্রদেশের রাজধানী শহর তাব্রিজ। এটি মূলত পাহাড়ি অঞ্চল। ৩৭২২ মিটার উঁচু সাহান্দ সর্বোচ্চ পর্বত। এখানকার অন্যতম প্রধান সাংস্কৃতিক বৈশিষ্ট্য এখানকার ভাষা, যার নাম আজেরি ভাষা। আজেরি ভাষাভাষীরা নিজস্ব ঐতিহ্য পালন করে থাকে। পূর্ব আজারবাইজানে ইরানের প্রায় ৩৫% কার্পেট প্রস্তুত হয়, এবং ইরান থেকে রপ্তানিকৃত গালিচার ৭০% এখানেই তৈরি হয়। তাব্রিজের গালিচা জগদ্বিখ্যাত। এছাড়া খনিজ সম্পদে সমৃদ্ধ অঞ্চলটিতে একশতেরও বেশি খনি আছে।
২০১৭-২০১৮ ইরান আন্দোলন
২০০৯ সালের প্রেসিডেন্সিয়াল নির্বাচনের আন্দোলনের পর এই আন্দোলন এখন অব্দি ইরানের সরকারের প্রতি বড় রকমের চ্যালেঞ্জ স্বরূপ। অবশ্য, আন্দোলনকারীদের লক্ষ্য, স্লোগান এবং অংশগ্রহণকারী দিক দিয়ে বিবেচনা করলে এই আন্দোলন  ২০০৯ সালে সংঘটিত ইরানীয় সবুজ আন্দোলন থেকে ভিন্ন। যদিও কিছু বিশ্লেষকের মতে, হাসান রুহানী গৃহীত অর্থনৈতিক কিছু পলিসি বর্তমান আন্দোলনের মূল কারণ। ভিন্ন বিশ্লেষকেরা বিশাল সংখ্যক জনগোষ্ঠীর উচ্চ পর্যায়ের অসন্তোষের কারণ আঞ্চলিক পর্যায়ের অস্থিতিশীল অবস্থা তৈরিতে সুপ্রিম লীডার, হাসান রুহানীর ভূমিকা মূল অবদান রাখছে এমনটা বলে মনে করছেন।